شه‌فه‌ق نيوز/ رووژنامه‌ى نيويۆرك تايمز ئه‌مريكى، ئاشكراى ئه‌وه‌ كرد سعه‌د حه‌ريرى سه‌رۆك وه‌زيره‌يل لوبنان، زياتر له‌ 16 مليۆن دۆلار پيشكه‌ش وه‌ ئافره‌تيگ نمايشكار كردگه‌ له‌ باشوور ئه‌فريقيا ك له‌هه‌وارگه‌ى سيشيل گه‌شتيارێ چه‌وى وه‌پى كه‌فته‌گه‌.
رووژنامه‌گه‌ ئه‌وه‌ ده‌رخست ك به‌ڵگه‌يليگ باوه‌ڕ وه‌پيكرياێ په‌يا كردگه‌ له‌ باشوور ئه‌فريقيا ئه‌وه‌ ده‌رئه‌خه‌ن ك كاندس فان دير ميرى نمايشكار دڵنگ مه‌له‌كردن و دڵنگ داخلى، خه‌ڵات و پويل فريه‌يگ له‌ حه‌ريرى وه‌رگرتگه‌و يه‌يش ده‌رخست ك په‌يوه‌ندييگ رۆمانسى كه‌فته‌سه‌ ناونيان.
جى باسه‌، حه‌ريرى له‌و وه‌خته‌يله‌ پۆست سه‌رۆك وه‌زيره‌يل نه‌ياشتگه‌ هه‌ناى ئه‌و پويله‌ پيشكه‌ش وه‌و نمايشكاره‌ كردگه‌ و يه‌يش كاريگه‌رى له‌ڕوێ ياساييه‌و نه‌يرێد، چوينكه‌ وه‌ گووره‌ى رووژنامه‌گه‌ حه‌ريرى له‌و وه‌خته‌يله‌ وه‌ كاره‌يليگ بازرگانى گوزه‌ر كردگه‌و باس له‌وه‌يش كرد ئه‌و خه‌ڵات و پيشكه‌شكردن داراييه‌ وه‌و نمايشكاره‌ په‌يوه‌ندى نه‌يرێد وه‌ كيشه‌يل ئيسه‌ى ئابوورى لوبنان.
